aktuálne otázky prípravy Slovenskej republiky 
na členstvo v Európskej únii – stav k 31.3.2003

A. Prioritné úlohy vlády SR vyplývajúce z hodnotiacich správ Európskej komisie

I.	Kodanské kritériá

V júni 1993 položila Európska rada v Kodani základy súčasného procesu rozširovania definovaním podmienok členstva prostredníctvom tzv. kodanských kritérií, podľa ktorých si členstvo vyžaduje, aby krajina zabezpečila:

-	stabilitu inštitúcií zaručujúcich demokraciu, právny štát, dodržiavanie ľudských práv a rešpektovanie a ochranu menšín: politické kritériá. 
-	existenciu fungujúcej trhovej ekonomiky, ako aj schopnosť čeliť konkurenčným tlakom a trhovým silám v rámci únie: ekonomické kritériá.
-	schopnosť prevziať záväzky členstva, vrátane dodržiavania cieľov politickej, hospodárskej a menovej únie. Toto kritérium sa týka implementácie legislatívy únie, známej ako acquis communautaire. Európska rada v Madride v roku 1995, zdôraznila význam nielen zahrnutia acquis do národnej legislatívy, ale aj zabezpečenia jeho účinného uplatňovania prostredníctvom vhodných administratívnych a súdnych štruktúr.

Európska komisia vydala 9.10.2002 zatiaľ poslednú pravidelnú správu o pripravenosti SR na členstvo v EÚ. 

Zatiaľ čo podľa záverov posudku z roku 1997 a pravidelnej správy z roku 1998 Slovensko nesplnilo politické kritéria, pravidelná správa z roku 1999 po prvýkrát priniesla v tomto smere pozitívne hodnotenie. Slovensko odvtedy urobilo značný pokrok smerom k ďalšiemu upevneniu a prehĺbeniu stability inštitúcií zaručujúcich demokraciu, právny štát, ľudské práva a ochranu menšín. Slovensko naďalej plní kodanské kritéria v tejto oblasti.

Posledná pravidelná správa zároveň konštatuje, že Slovensko je fungujúcou trhovou ekonomikou a že pokračovanie v nastúpených reformách by malo SR umožniť čeliť konkurenčnému tlaku a trhovým silám v rámci EÚ. 

Schopnosť prevziať záväzky členstva si vyžaduje prijatie, implementáciu a presadzovanie acquis. Komisia vo svojich správach analyzuje rozsah, v akom boli prijaté potrebné legislatívne opatrenia a vytvorené administratívne štruktúry na umožnenie implementácie acquis. V tejto súvislosti nám Komisia v poslednej správe vyčítala nedostatočnú pripravenosť administratívnych štruktúr v oblasti regionálnej politiky (riadenie štrukturálnych fondov a kohézneho fondu) a finančnej kontroly. Na túto skutočnosť sú na rôznej úrovni opakovane upozorňovaní aj zástupcovia vlády SR. 

II.	Prioritné úlohy vlády SR

Hĺbkové analýzy pripravenosti Slovenska na členstvo v EÚ obsiahnuté v hodnotiacich správach Európskej komisie o pripravenosti SR na členstvo v EÚ boli východiskom pri identifikovaní problémových otázok v jednotlivých oblastiach prístupového procesu. Vláda SR od roku 2001 každoročne identifikuje prioritné úlohy na nasledujúci rok (uznesenie vlády SR č. 17 z 10.1.2001 aktualizované uznesením č. 703/2001 z 18.7.2001; uznesenie č. 1154 z 13.12.2001 a uznesenie č. 1328 z 11.12.2002).

Okrem eurointegračných úloh legislatívneho charakteru (zákony, nariadenia vlády SR, vyhlášky a výnosy ústredných orgánov štátnej správy), zahŕňajú aj úlohy nelegislatívneho charakteru a úlohy súvisiace s budovaním administratívnych kapacít potrebných na implementáciu acquis transponovaného do právneho poriadku SR. Prioritné úlohy legislatívneho charakteru sú zároveň premietnuté v Pláne legislatívnych úloh vlády SR na príslušný rok.

III.	Monitorovanie plnenia Prioritných úlohy vlády SR 

Plnenie prioritných úloh vlády SR prijatých uzneseniami vlády SR č. 17/2001, 703/2001, 1154/2001 a 1328/2002 sa až do splnenia všetkých úloh v mesačných intervaloch monitoruje.  Posledný monitor plnenia prioritných úloh vláda SR schválila uznesením č. 222 z 26.3.2003. Dokument predstavoval odpočet plnenia Prioritných úloh vlády SR v oblasti integrácie Slovenskej republiky do Európskej únie k 7. marcu 2003. K danému monitorovaciemu dátumu neboli splnené 3 úlohy legislatívneho charakteru z prioritných úloh na rok 2002:  

Ministerstvo zdravotníctva SR
-	Zákon, ktorým sa mení a dopĺňa zákon NR SR č. 272/1994 Z. z. o ochrane zdravia ľudí v znení neskorších predpisov
-	Vyhláška o klinickom skúšaní a správnej klinickej praxi

Ministerstvo dopravy, pôšt a telekomunikácií SR
-	Nariadenie vlády, ktorým sa ustanovujú technické požiadavky na prepravovateľné tlakové nádoby

a 7 úloh  nelegislatívneho charakteru z prioritných úloh na rok 2002:
	
Ministerstvo spravodlivosti SR
-	Posilňovať všeobecný súdny systém o pracovné a sociálne senáty 
	Nesplnený termín: 1.7.2002

Ministerstvo školstva SR, ÚOŠS
-	Predložiť vláde SR návrh stratégie účasti SR v pripravovanom 6. Rámcovom programe výskumu a vývoja EÚ a participácie na činnosti medzinárodných organizácií VaV
	Nesplnený termín: 31.7.2002
-	Predložiť na rokovanie vlády stratégiu informatizácie spoločnosti
	Nesplnený termín: 1.1.2003

Ministerstvo vnútra SR
-	Zabezpečiť spoluprácu s Europolom uzavretím zmluvy o spolupráci
	Nesplnený termín: 1.1.2003

Ministerstvo zdravotníctva SR
-	Vypracovať systém monitorovania zdravia pre získanie údajov o zdraví a indikátorov porovnateľných so systémami monitorovania zdravia v EÚ
	Nesplnený termín: 1.11.2002

Ministerstvo zahraničných vecí SR, Ministerstvo spravodlivosti SR,  Ministerstvo vnútra SR
-	Pristúpiť k Dohovoru Rady Európy o počítačovej kriminalite
	Nesplnený termín: 1.3.2003
-	Ratifikovať Dohovor OSN proti nadnárodnému organizovanému zločinu a ratifikovať súvisiace protokoly
	Nesplnený termín: 1.3.2003

K monitorovaciemu termínu 7.3.2003 boli v omeškaní 3 úlohy legislatívneho charakteru z prioritných úloh roku 2002 a 10 úloh legislatívneho charakteru z prioritných úloh roku 2003.

Zoznam monitorov plnenia prioritných úloh vlády SR schválených vládou SR:
P.č.	Názov materiálu	Číslo 
uznesenia	Dátum rokovania	
1.		Monitor plnenia prioritných úloh vlády SR v súlade s uznesením vlády SR č. 1328/2002 k 7.3.2003	222/2003	26. 3. 2003	
2.		Monitor plnenia prioritných úloh vlády SR v súlade s uznesením vlády SR č. 1154/2001 k 31.1.2003	99/2003	5.2.2003	
3.		Monitor plnenia prioritných úloh vlády SR v súlade s uznesením vlády SR č. 1154/2001 k 4.12.2002	1341/2002	11.12.2002	
4.		Monitor plnenia prioritných úloh vlády SR v súlade s uznesením vlády SR č. 1154/2001 k 30.8.2002	983/2002	4.9.2002	
5.		Monitor plnenia prioritných úloh vlády SR v súlade s uznesením vlády SR č. 1154/2001 k 20.3.2002	706/2002	26.6.2002	
6.		Monitor plnenia prioritných úloh vlády SR v súlade s uznesením vlády SR č. 1154/2001 k 17.5.2002	533/2002	22.5.2002	
7.		Monitor plnenia prioritných úloh vlády SR v súlade s uznesením vlády SR č. 1154/2001 k 5.4.2002	366/2002	10.4.2002	
8.		Monitor plnenia prioritných úloh vlády SR v súlade s uznesením vlády SR č. 1154/2001 k 27.2.2002 – nové znenie	254/2002	13.3.2002	
9.		Monitor plnenia prioritných úloh vlády SR v súlade s uznesením vlády SR č. 1154/2001 k 6.2.2002	131/2002	13.2.2002	
10.		Monitor plnenia prioritných úloh vlády SR v súlade s uznesením vlády SR č. 703/2001 k 16.1.2002	64/2001	23.1.2002	
11.		Monitor plnenia prioritných úloh vlády SR v súlade s uznesením vlády SR č. 703/2001 k 6.12.2001	1190/2001	19.12.2001	
12.		Monitor plnenia prioritných úloh vlády SR v súlade s uznesením vlády SR č. 703/2001 k 1.11.2001	1065/2001	7.11.2001	
13.		Monitor plnenia prioritných úloh vlády SR v súlade s uznesením vlády SR č. 703/2001 k 3.10.2001	961/2001	10.10.2001	
14.		Monitor plnenia prioritných úloh vlády SR v súlade s uznesením vlády SR č. 703/2001 k 22.8.2001	820/2001	5.9.2001	
15.		Monitor plnenia prioritných úloh vlády SR v súlade s uznesením vlády SR č. 17/2001 k 11.7.2001 a aktualizácia uznesenia vlády SR č. 17/2001 v súlade s bodom B.2. uznesenia vlády SR č. 492/2001
	703/2001	18.7.2001	
16.		Monitor plnenia prioritných úloh vlády SR v súlade s uznesením vlády SR č. 17/2001 z 10.1.2001 k 10.6.2001	583/2001	20.6.2001	
17.		Monitor plnenia prioritných úloh vlády SR v súlade s uznesením vlády SR č. 17/2001 z 10.1.2001 k 23.5.2001	485/2001	30.5.2001	
18.		Monitor plnenia prioritných úloh vlády SR v súlade s uznesením vlády SR č. 17/2001 z 10.1.2001 k 7.3.2002	239/2001	15.3.2001	
19.		Monitor plnenia prioritných úloh vlády SR v súlade s uznesením vlády SR č. 17/2001 	161/2001	21.2.2001	

IV.	Problémové okruhy prijímania prioritných úloh vlády SR 

Napriek tomu, že termíny plnenia prioritných úloh mali byť chápané ako hraničné, tzn. najneskoršie možné termíny v súlade so záväzkami SR vyplývajúcimi z Národného programu pre prijatie acquis communautaire a z jednotlivých negociačných pozícií, dochádzalo a stále dochádza k ich neplneniu a nežiadúcim posunom. Posúvanie termínov plnenia prioritných úloh zároveň spôsobuje oneskorovanie všetkých nadväzujúcich a súvisiacich právnych noriem. Alarmujúca je tiež skutočnosť, že sa neplnia ani nové termíny účinnosti (ukončenia) niektorých úloh, ktoré boli v súlade s uzneseniami vlády SR posunuté na neskorší termín. 

Úlohy, ktoré si SR stanovila v jednotlivých negociačných pozíciách, ako aj v Národnom programe pre prijatie acquis communautaire, je potrebné plniť v zmysle stanoveného časového harmonogramu. Právne normy musia byť nielen prijaté a účinné, ale aj vymáhateľné. V opačnom prípade bude spochybnená dôveryhodnosť SR ako pristupujúceho člena EÚ.

Komplexné zhodnotenie pripravenosti SR na členstvo v EÚ bude predmetom monitorovacej správy zameranej na vyhodnotenie administratívnej pripravenosti a schopnosti plynulo čerpať prostriedky predvstupovej pomoci a štrukturálnych fondov. Európska komisia správu zverejní 6 mesiacov pred vstupom Slovenska do EÚ (4. štvrťrok 2003).

B. Budovanie administratívnych kapacít a nových inštitúcií potrebných na implementáciu práva EÚ

I.	Posilnenie administratívnych kapacít pre rok 2002

Vláda SR sa problematikou administratívnych kapacít zaoberala už v roku 2000 (uznesenie vlády SR č. 783/2000 a uznesenie vlády SR č. 784/2000). Cieľom materiálov „Administratívne potreby na implementáciu práva EÚ a ich finančné zabezpečenie“ a „Prehľad o potrebe vytvorenia nových inštitúcií súvisiacich s implementáciou práva EÚ a ich finančné zabezpečenie“ bolo identifikovať administratívne potreby súvisiace s implementáciou práva EÚ: zabezpečiť finančné prostriedky, dostatočný počet kvalifikovaných zamestnancov pre plnenie úloh v oblasti európskej integrácie a prehľad o nových inštitúciách, ktoré majú vzniknúť v súvislosti s implementáciou práva EÚ (prvoradým predpokladom pre zavedenie európskych noriem do praxe je okrem posilnenia existujúcich administratívnych štruktúr, vybudovanie nových inštitúcií).

Vyššie uvedené dokumenty vzala vláda SR na vedomie ako informatívne materiály, a preto v štátnom rozpočte na rok 2001 nebola zohľadnená kvantifikácia finančných potrieb. V roku 2001 bol vypracovaný nový materiál, ktorého krytie už bolo zabezpečené zo zdrojov štátneho rozpočtu. 

Vláda SR dňa 18.7.2001 prerokovala a uznesením č. 702/2001 schválila materiál „Analýza požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ“ a rozhodla o vytvorení 833 nových pracovných miest na budovanie administratívnych kapacít a nových inštitúcií súvisiacich s implementáciou práva EÚ a rozhodla o vyčlenení finančných prostriedkov na mzdy pre nových zamestnancov v objeme 185 239 tisíc SK. Vyčlenené mzdové náklady predstavovali 18 858 SK na zamestnanca mesačne, čo malo dávať predpoklady na to, aby nové pracovné miesta boli atraktívne pre perspektívnych a kvalifikovaných zamestnancov. 

Osobitne boli v rozpočtovej kapitole Všeobecná pokladničná správa alokované finančné zdroje umožňujúce prijať ďalších 263 zamestnancov na zabezpečovanie úloh súvisiacich s prístupovým procesom, čo súhrnne predstavuje 1096 osôb.  

Ako administratívne najnáročnejšie boli identifikované nasledovné kapitoly:
-	kapitola 7 Poľnohospodárstvo (66 osôb),
-	kapitola 10 Dane (163 osôb),
-	kapitola 22 Životné prostredie (170 osôb).

Pri prideľovaní pracovných miest sa zohľadňovalo prioritné postavenie oblasti riadenia a kontroly predvstupových prostriedkov a príprava štruktúr, ktoré budú po vstupe SR do EÚ pôsobiť v oblasti štrukturálnych fondov. Z vytvorených 833 pracovných miest boli na riešenie uvedenej problematiky vytvorené nasledovné pracovné miesta: 

PRacovné miesta na rok 2002 pre riadenie a kontrolu predvstupových fondov:
INŠTITÚCIA
	KOMPETENCIE	počet nových zam. v roku 2002	
•	MPSVR SR	Posilniť útvary zabezpečujúce európsku integráciu pre realizáciu úloh prierezovej práce v negociačnej skupine a pre zabezpečenie úloh spojených s využívaním pomoci EÚ v rámci už realizovaných a pripravovaných programov  	3	
•	Úrad geodézie, kartografie a katastra	-	projekty Phare, SAPARD a ISPA,
-	úlohy súvisiace s integračným procesom	5	
•	Agentúra SAPARD		9	
•	MDPT SR	Odbor kontroly a sťažností – projekty ISPA	1	
•	MDPT SR	Sekcia európskej integrácie a zahraničných vzťahov - samostatné oddelenie zahraničnej pomoci	3	
•	Slovenská správa ciest	Implementácia Nariadenia Rady 1267/1999/ES	2	
•	MPSVR SR	Posilniť útvary zabezpečujúce európsku integráciu pre realizáciu úloh prierezovej práce v negociačnej skupine a pre zabezpečenie úloh spojených s využívaním pomoci EÚ v rámci už realizovaných a pripravovaných programov  	3	
•	ÚV SR	Sekcia ľudských práv a menšín - Odbor koordinácie projektov - Phare	2	
•	MPSVR SR	-	vytvoriť manažérsku jednotku pre ESF: navrhovať a koordinovať opatrenia na implementáciu príslušných nariadení EÚ pre oblasť ESF v Slovenskej republike; navrhovať zriadenia potrebných inštitucionálnych štruktúr, príprava ľudských zdrojov pre prípravu a realizáciu pilotných projektov
-	riadiť prípravu projektov v rámci štrukturálnych fondov vrátane Európskeho sociálneho fondu (ESF)  	
4

2
	
•	MH SR	-	liberalizácia trhu s energiou
-	harmonizácia legislatívy s Acquis
-	zvyšovanie energetickej účinnosti a podpora obnoviteľných zdrojov
-	pracovné skupiny v rámci Energetickej charty, OECD, Trvalo udržateľný rozvoj
-	činnosti v súvislosti s odstavením dvoch blokov V-1 Jaslovské Bohunice
-	správa fondu /EBRD Phare
-	programy zvyšovania bezpečnosti blokov V-2  a EMO 1,2	6	
•	MŠ SR	Acquis v oblasti vedy a techniky (príprava zákonov, ich implementácia, príprava návrhu štátneho rozpočtu za skupinu 2 veda a technika pre všetky rozpočtové kapitoly, koordinácia účasti SR na výskumných programoch EÚ)	2	
•	MŠ SR	Projekty Phare v pôsobnosti Ministerstva školstva	7	
•	MK 	Kontaktný útvar na zabezpečenie riadenia účasti v programe Kultúra 2000	2	
•	MVaRR SR  	Vytváranie štátnej politiky regionálneho rozvoja a monitoring, prognózy sociálnej a ekonomickej situácie okresov a krajov a koordinácia činnosti ministerstiev v oblasti integrácie SR do EÚ na úseku regionálnej politiky a koordinácie štrukturálnych nástrojov	6	
•	MŽP SR 	-	zabezpečiť prípravu a schvaľovanie návrhov projektov, ktoré sa uchádzajú o Phare a ISPA grant v oblasti životného prostredia
-	zabezpečiť implementáciu projektov v rámci implementačnej agentúry environmentálnych investičných projektov	6

4
	
•	MVaRR SR	Implementačná agentúra pre regionálny rozvoj SR (IARR) - hlavná implementačná agentúra pre využívanie predvstupových a štrukturálnych fondov	10	
•	MF SR	-	ústredný orgán štátnej správy zodpovedný verejnú  vnútornú finančnú kontrolu vrátane vnútorného auditu
-	preberanie acquis v oblasti finančnej kontroly do právneho poriadku SR
-	vytvorenie funkčného kontrolného systému vo verejnej správe, zabezpečenie vnútorného auditu a vzdelávanie vnútorných audítorov	8	
•	ÚV SR	Sekcia kontroly ÚV SR
-	kontrola predvstupových nástrojov (v súlade s odporúčaniami OLAF)	5	
•	MF SR	-	projekt štátnej pokladnice	3	
•	MŠ SR	-	zabezpečenie vnútorného auditu v zmysle návrhu zákona o finančnej kontrole a vnútornom audite	1	
•	MZV SR	-	zabezpečenie vnútorného auditu v zmysle návrhu zákona o finančnej kontrole a vnútornom audite	1	
•	MZ SR	-	zabezpečenie vnútorného auditu v zmysle návrhu zákona o finančnej kontrole a vnútornom audite	1	
•	MŽP SR	-	zabezpečenie vnútorného auditu v zmysle návrhu zákona o finančnej kontrole a vnútornom audite	1	
•	MV SR	-	zabezpečenie vnútorného auditu v zmysle návrhu zákona o finančnej kontrole a vnútornom audite	1	
•	MP SR	-      zabezpečenie vnútorného auditu v zmysle   návrhu zákona o finančnej kontrole a vnútornom audite 	1	
•	MH SR	-	zabezpečenie vnútorného auditu v zmysle návrhu zákona o finančnej kontrole a vnútornom audite	1	
•	MO SR	-	zabezpečenie vnútorného auditu v zmysle návrhu zákona o finančnej kontrole a vnútornom audite	1	
•	MK SR	-	zabezpečenie vnútorného auditu v zmysle návrhu zákona o finančnej kontrole a vnútornom audite	1	
•	MS SR	-	zabezpečenie vnútorného auditu v zmysle návrhu zákona o finančnej kontrole a vnútornom audite	1	
•	MDPT SR	-	zabezpečenie vnútorného auditu v zmysle návrhu zákona o finančnej kontrole a vnútornom audite	1	
•	MVaRR SR	-	zabezpečenie vnútorného auditu v zmysle návrhu zákona o finančnej kontrole a vnútornom audite	1	
•	MPSVR SR	-	zabezpečenie vnútorného auditu v zmysle návrhu zákona o finančnej kontrole a vnútornom audite	1	
•	Krajský úrad Bratislava	-	zabezpečenie vnútorného auditu v zmysle návrhu zákona o finančnej kontrole a vnútornom audite	1	
•	Krajský úrad Trnava	-	zabezpečenie vnútorného auditu v zmysle návrhu zákona o finančnej kontrole a vnútornom audite	1	
•	Krajský úrad Trenčín	-	zabezpečenie vnútorného auditu v zmysle návrhu zákona o finančnej kontrole a vnútornom audite	1	
•	Krajský úrad Nitra	-	zabezpečenie vnútorného auditu v zmysle návrhu zákona o finančnej kontrole a vnútornom audite	1	
•	Krajský úrad Žilina	-	zabezpečenie vnútorného auditu v zmysle návrhu zákona o finančnej kontrole a vnútornom audite	1	
•	Krajský úrad Banská Bystrica	-	zabezpečenie vnútorného auditu v zmysle návrhu zákona o finančnej kontrole a vnútornom audite	1	
•	Krajský úrad Prešov	-	zabezpečenie vnútorného auditu v zmysle návrhu zákona o finančnej kontrole a vnútornom audite	1	
•	Krajský úrad Košice	-	zabezpečenie vnútorného auditu v zmysle návrhu zákona o finančnej kontrole a vnútornom audite	1	
•	ÚV SR	Úrad podpredsedníčky vlády pre EI
Odbor zahraničnej pomoci – koordinácia predsvstupových nástrojov	9	
•	MF SR	Národný fond	8	
•	MF SR	Centrálna finančná a kontraktačná jednotka	8	
	SPOLU	139	

II.	Kontrola napĺňania administratívnych kapacít vytvorených uznesením vlády SR 
č. 702/2001

Uznesenie vlády SR č. 702/2001 z 18.7.2001 ukladá ministrom a vedúcim ústredných orgánov štátnej správy predkladať podpredsedovi vlády SR pre európsku integráciu informáciu o napĺňaní pridelených pracovných miest. Vyhodnotenie plnenia tejto úlohy sa uskutočnilo v roku 2002 v 4 monitoroch. 

K 1.1.2003 bolo napĺňanie 833 pracovných miest splnené na 74% (obsadených 617 miest). Do počtu 617 pracovných miest bolo započítaných aj 75 pracovných miest, ktoré boli obsadené z vnútorných zdrojov jednotlivých rezortov. 

Z rezortov, ktorým bol pridelený väčší počet pracovných miest, obsadilo všetky pracovné miesta len Ministerstvo vnútra SR (49 pracovných miest). K 31.12.2002 bolo obsadenie pracovných miest rezortmi s väčším počtom pridelených pracovných miest nasledovné: 
Ministerstvo financií SR – obsadených 200 pracovných miest z 236
Ministerstvo hospodárstva SR – obsadených 36 pracovných miest zo 46
Ministerstvo životného prostredia SR – obsadených 54 pracovných miest z 84
Ministerstvo práce, sociálnych vecí a rodiny SR – obsadených 51 zo 68
Ministerstvo pôdohospodárstva SR – obsadených 40 zo 72
Krajské úrady – obsadených 52 z 83
Úrad vlády SR – obsadených 25 zo 43
III.	Posilnenie administratívnych kapacít pre rok 2003

Materiál „Analýza požiadaviek na zabezpečenie administratívnych potrieb a nových inštitúcií súvisiacich s implementáciou práva EÚ pre rok 2003“ (uznesenie vlády SR č. 947/2002) rieši problematiku budovania a posilňovania administratívnych kapacít na rok 2003. 

Materiál identifikuje 718 nových pracovných miest, pričom bolo vytvorených 304 nových systemizovaných pracovných miest, ktoré znamenajú absolútne zvýšenie počtu pracovných miest v štátnej a verejnej správe a na vytvorenie zvyšných 414 pracovných miest sa využijú vnútorné personálne rezervy, ktoré v štátnej a verejnej správe existujú.  

Mzdové prostriedky umožňujúce posilnenie administratívnych kapacít potrebných na implementáciu acquis, spoločne s prostriedkami pre odvody a prostriedky na bežné výdavky budú účelovo viazané v rozpočtovej kapitole Všeobecná pokladničná správa a uvoľňované jednotlivým rezortom na základe skutočne obsadených pracovných miest. V súlade s uznesením rezorty predložia Ministerstvu financií SR 2 x v priebehu roka 2003 (do 31.8.2003 a do 5.12.2003) žiadosť na zmenu záväzných ukazovateľov štátneho rozpočtu v roku 2003. 

Uvedený materiál sa sústreďoval na posilnenie administratívnych kapacít v zmysle požiadaviek Európskej komisie.
 
Ako administratívne najnáročnejšie boli identifikované nasledovné kapitoly:
-	kapitola 7 Poľnohospodárstvo (80 osôb),
-	kapitola 13 Sociálna politika a zamestnanosť (63),
-	kapitola 21 Regionálna politika a koordinácia štrukturálnych nástrojov (117),
-	kapitola 22 Životné prostredie (91 osôb),
-	kapitola 24 Spravodlivosť a vnútorné záležitosti (131),
čo predstavuje 482 pracovných miest.

Najväčšou prioritou je oblasť prípravy našej administratívy na čerpanie prostriedkov zo štrukturálnych fondov. Z tohto dôvodu bolo v rámci kapitoly 21 Regionálna politika a koordinácia štrukturálnych nástrojov pridelených 117 pracovných miest:

KAPITOLA  21 – Regionálna politika a koordinácia štrukturálnych nástrojov
INŠTITÚCIA
	KOMPETENCIE/ÚLOHY KTORÉ BUDÚ NOVÍ ZAMESTNANCI PLNIŤ	počet nových zam. v roku 2003
	
•	MVRR SR	Sekcia regionálnej politiky
-	zabezpečovanie úloh, týkajúcich sa postavenia MVRR SR ako riadiaceho orgánu pre CSF, SPD NUTS II Bratislava Cieľ 2,
-	zabezpečovanie úloh, týkajúcich sa Národného monitorovacieho výboru,
-	príprava projektov v rámci programov regionálneho rozvoja,
-	koordinácia činnosti ministerstiev v oblasti integrácie SR do EÚ na úseku regionálnej politiky a koordinácie štrukturálnych nástrojov	12

	
•	MVRR SR	Agentúra na podporu regionálneho rozvoja
-	posilnenie administratívnej kapacity s  cieľom efektívneho implementovania projektov Phare
-	zabezpečovanie úloh, spojených s prípravou riadiaceho orgánu pre regionálny operačný program podľa Nariadenia Rady EC 1260/1999 k štrukturálnym fondom najmä v oblasti implementácie, kontroly a monitorovania
-	budovanie efektívneho monitorovacieho systému aplikovateľného pre štrukturálne fondy a koordinácia činnosti medzirezortnej Pracovnej skupiny pre monitorovanie štrukturálnych fondov
-	plnenie úloh sprostredkovateľského orgánu pod platobným orgánom pre ERDF	8	
•	MŽP SR	Odbor sektorového koordinátora zahraničnej pomoci:
-	zabezpečovanie prípravy, koordinácie, programovania, monitorovania a vyhodnocovania programov zahraničnej pomoci (Phare, ISPA, INTERREG IIIB, LIFE III, bilaterálna spolupráca) v oblasti ŽP
-	zabezpečovanie úloh spojených s  prípravou koncepčných materiálov a činnosťou riadiaceho orgánu pre Sektorový Operačný program - Životné prostredie v rámci štrukturálnych fondov a riadiaceho orgánu pre Kohézny fond	12 	
•	MŽP SR	Implementačná agentúra environmentálnych investičných projektov (IAEIP)
-	zabezpečuje implementáciu predvstupových projektov (Phare, ISPA)	2 	
•	MŽP SR	Odbor územného plánovania:
implementáciu C(2000)1101-EN vo väzbe na smernicu 1260/1999 Interreg IIIB	3	
•	MH SR	Platobná jednotka 
plnenie úloh sprostredkovateľského orgánu pod platobným orgánom pre štrukturálne fondy	7	
•	MH SR	Riadiaca jednotka 
-	ako autonómny útvar bude zabezpečovať riadenie SOPER voči EK, Delegácii Európskej komisii na Slovensku a MVRR SR za všetky odborné útvary MH SR.; bude zabezpečovať harmonizáciu čiastočných SOP sektorové operačné podprogramy (SOPP) do jednej spoločnej SOPER	6	
•	MH SR	SOPP 
-	priemyselná politika, energetická politika, ochrana spotrebiteľa,  obchodná politika, cestovný ruch 	4	
•	MF SR	Platobný orgán pre štrukturálne fondy:
-	spolupráca s EK (zostavovanie, certifikácia a predkladanie výkazu výdavkov, vypracovávanie a predkladanie žiadosti o platbu, predkladanie aktualizovaných predpovedí výdavkov pre príslušný a nasledujúci rok )
-	príjem prostriedkov ES; prevod prostriedkov ES sprostredkovateľským orgánom;

Platobný orgán pre Kohézny fond:
-	spolupráca s EK (zostavovanie, certifikácia a predkladanie výkazu výdavkov, vypracovávanie a predkladanie žiadosti o platbu, predkladanie aktualizovaných predpovedí výdavkov pre príslušný a nasledujúci rok )
-	príjem prostriedkov z Kohézneho fondu; prevod prostriedkov Kohézneho fondu sprostredkovateľským orgánom	17

7	
•	MDPT	-	príprava na príjem prostriedkov zo štrukturálnych fondov 	15	
•	VÚC*	-	vyšší územný celok Bratislava – príprava na príjem prostriedkov zo štrukturálnych fondov,
-	vyšší územný celok Nitra – príprava na príjem prostriedkov zo štrukturálnych fondov,
-	vyšší územný celok Trnava – príprava na príjem prostriedkov zo štrukturálnych fondov,
-	vyšší územný celok Trenčín – príprava na príjem prostriedkov zo štrukturálnych fondov
-	vyšší územný celok Žilina – príprava na príjem prostriedkov zo štrukturálnych fondov,
-	vyšší územný celok Banská Bystrica- príprava na príjem prostriedkov zo štrukturálnych fondov,
-	vyšší územný celok Košice – príprava na príjem prostriedkov zo štrukturálnych fondov,
-	vyšší územný celok Prešov – príprave na príjem prostriedkov zo štrukturálnych fondov.	3

3

3

3

3

3

3

3	
	SPOLU	117	

* rozpočtová kapitola „Súhrnný finančný vzťah k obciam a VÚC“

IV.	Kontrola napĺňania administratívnych kapacít vytvorených uznesením vlády SR 
č. 947/2002

Vzhľadom na to, že ešte nebolo ukončené obsadzovanie pracovných miest z roku 2002, predpokladáme, že obsadzovanie 718 pracovných miest, ktoré boli vytvorené od 1.1.2003, ešte nezačalo. Túto situáciu je potrebné urýchlene riešiť, nakoľko novoprijatí pracovníci budú musieť po našom vstupe do EÚ byť schopní plniť mimoriadne náročné úlohy. Pokiaľ budú na príslušné pracovné miesta prijatí pracovníci koncom roka 2003, prípadne ešte neskôr, nebudú mať priestor na zaškolenie sa a to môže znamenať veľké problémy v plnení úloh, ktoré budú vyplývať z nášho členstva v EÚ. 

Od 15. marca 2003 platí vyhláška Úradu pre štátnu službu č. 93 zo 7. marca 2003, ktorou sa ustanovujú podrobnosti výberového konania na štátnozamestnanecké miesta. V súlade s touto vyhláškou môže byť na vedúcich služobných úradov delegovaná právomoc na uskutočnenie výberového konania. O delegovanie právomoci uskutočniť výberové konanie musí vedúci príslušného služobného úradu požiadať písomne vedúceho Úradu pre štátnu službu. Existencia tejto vyhlášky môže výrazne urýchliť a zefektívniť obsadzovanie voľných pracovných miest, ktoré boli vytvorené uzneseniami vlády SR č. 702/2001 a 947/2002. 

V nadväznosti na prijatie vyššie uvedenej vyhlášky, ktorá umožňuje delegovanie obsadzovania pracovných miest vytvorených uzneseniami vlády SR č. 702/2001 a 947/2002 na jednotlivé rezorty, navrhujeme, aby kontrolu obsadzovania pracovných miest vytvorených uznesením vlády SR č. 947/2002 vykonával podpredseda vlády SR pre európsku integráciu, ľudské práva a menšiny (rovnako ako v prípade uznesenia vlády SR č. 702/2001). Preto navrhujeme zrušiť bod B.9. uznesenia vlády SR č. 947/2002. 

V.	Problémové okruhy budovania administratívnych kapacít 

Mzdy novoprijatých zamestnancov

Vyššie uvedenými materiálmi bolo v oblasti integračného procesu vytvorených 1813 prevažne štátnozamestnaneckých pracovných miest. Pre tieto pracovné miesta boli zabezpečené nadštandardné mzdové prostriedky (pre rok 2002 vo výške cca 18 800 SK/mesačne na nové pracovné miesto a pre rok 2003 cca 19 000 SK/mesačne na nové pracovné miesto – ide o hrubú mzdu bez odvodov zamestnávateľa). Mzdové prostriedky v takejto výške mali zabezpečiť stabilizáciu zamestnancov v oblastiach, ktoré sú pre úspešné fungovanie našej štátnej administratívy v podmienkach členstva v EÚ kľúčové. 

Zo skúseností z monitorovania napĺňania 833 pracovných miest je potrebné konštatovať, že mzdové prostriedky pridelené na účel budovania administratívnych kapacít neboli čerpané v súlade s príslušnými uzneseniami vlády. Pracovníci, ktorí boli vybratí na nové pracovné miesta kľúčového významu, boli spravidla odmeňovaní sumou, ktorá je výrazne nižšia, ako uvedených 18 800 SK/mesačne (na úrovni cca 12 000 SK). Vzhľadom na to, že určovanie miezd je v plnej kompetencii služobných úradov, nepodarilo sa v roku 2002 túto situáciu ovplyvniť a zlepšiť.

Návrh na riešenie problému

V súlade s ustanovením §165(a) zákona č. 312/2001 Z.z. o štátnej službe a o zmene a doplnení niektorých zákonov v znení neskorších predpisov (ďalej len „zákon“)  vedúci služobných úradov so súhlasom Úradu pre štátnu službu navrhli vytvorenie štátnozamestnaneckých miest strategického významu, ktoré umožní priznať uvedeným pracovníkom osobitný príplatok vo výške 30 - 100% tarifného platu v zmysle §55 odsek 4 zákona. Vláda SR dňa 26.3.2003 uznesením č. 234/2003 schválila materiál Úradu pre štátnu službu „Návrh na schválenie počtu štátnozamestnaneckých miest strategického významu  na rok 2003“. V kompetencii vedúcich služobných úradov bolo navrhnúť do zoznamu miest strategického významu tie štátnozamestnanecké miesta, ktoré sa týkajú prípravy na riadenie prostriedkov zo štrukturálnych fondov, čo je absolútnou prioritou. Vyššie uvedený problém možno týmto materiálom považovať za čiastočne vyriešený, pričom je nutné prijať ďalšie opatrenia na zlepšenie situácie v odmeňovaní štátnych zamestnancov v odbore „Medzinárodná spolupráca, finančné prostriedky ES“.

Ministerstvo financií SR pripravuje materiál „Návrh na zvýšenie ohodnotenia zamestnancov zodpovedných za čerpanie fondov EÚ“, v rámci ktorého sa navrhuje vyčleniť na účel zlepšenia finančného odmeňovania štátnych zamestnancov zodpovedných za čerpanie fondov EÚ zo zdrojov štátneho rozpočtu 50 mil. SK.  

Zlepšenie odmeňovania štátnych zamestnancov, ktorí sú zaradení v odbore „Medzinárodná spolupráca, finančné prostriedky ES“, je predmetom aj predkladaného materiálu a je zakotvené v návrhu uznesenia vlády SR.

Neobsadené miesta v odboroch štátnej služby, ktoré sa týkajú problematiky integračného procesu a následne procesov súvisiacich s členstvom Slovenskej republiky v EÚ je potrebné prioritne obsadiť. Miesta v týchto odboroch štátnej služby patria medzi štátnozamestnanecké pracovné miesta, na ktoré sa uchádzač ťažko získava (Služobný predpis č. 6 Úradu pre štátnu službu z 26. marca 2003, ktorým sa určuje zoznam štátnozamestnaneckých miest v odboroch štátnej služby, na ktoré sa uchádzač ťažko získava). Je nutné tieto miesta zatraktívniť a následne zabezpečiť stabilizáciu štátnych zamestnancov v tejto oblasti. Realizácia opatrení na zabezpečenie týchto úloh bude mimoriadne dôležitá pre úspešné fungovanie Slovenska v EÚ a efektívne využívanie prostriedkov zo štrukturálnych fondov a Kohézneho fondu EÚ.  

Úspešnosť napĺňania vytvorených pracovných miest

Napĺňanie pracovných miest vytvorených uznesením vlády SR č. 702/2001 na úrovni 74% je neuspokojivé. Čiastočným dôvodom bola pomalá reakcia jednotlivých rezortov pri prijímaní nových pracovníkov v priebehu 1. štvrťroka 2002. Zákon o štátnej službe, ktorý platí od 1.4.2002 stanovuje, že voľné štátnozamestnanecké pracovné miesto možno obsadiť len prostredníctvom výberového konania vyhláseného Úradom pre štátnu službu. Z výsledkov monitorovania napĺňania vytvorených pracovných miest vyplynulo, že k 31.3.2003 stále evidujeme neobsadené pracovné miesta z roku 2002.

Ak sa výberové konanie uskutoční, často dochádza k stavu, že je neúspešné pre malý záujem o prácu v štátnej správe, hlavne z dôvodu nízkeho finančného ohodnotenia. Dôsledkom je opakované neobsadenie štátnozamestnaneckých miest a potreba výberové konanie opakovať. Ak sa miesta podarí obsadiť hlavne jazykovo schopnými absolventmi vysokých škôl, po určitom čase sú pozície opäť uvoľnené, keďže z rovnakých dôvodov finančnej neatraktívnosti nastáva fluktuácia týchto zamestnancov. 

Je potrebné zdôrazniť, že v niekoľkých uzneseniach k materiálom týkajúcich sa oblasti administratívnych kapacít bola predsedovi Úradu pre štátnu službu uložená úloha, aby prioritne zabezpečil prijatie pracovníkov na pracovné miesta vytvorené uznesením vlády SR č. 702/2001. Uznesením vlády SR č. 984/2002 k 1.7.2002 a uznesením vlády SR č. 135/2003 k 1.1.2003 bola predsedovi Úradu pre štátnu službu uložená úloha s nasledovným znením:

B.1. 	prioritne zabezpečiť výber a prijatie nových štátnych zamestnancov na neobsadené štátnozamestnanecké pracovné miesta vytvorené uznesením vlády SR č. 702 z 18. júla 2001
                        
Termín:        priebežne  

Od 15. marca 2003 platí vyhláška Úradu pre štátnu službu č. 93 zo 7. marca 2003, ktorou sa ustanovujú podrobnosti výberového konania na štátnozamestnanecké miesta. V súlade s touto vyhláškou môže byť na vedúcich služobných úradov delegovaná právomoc na uskutočnenie výberového konania. O delegovanie právomoci uskutočniť výberové konanie musí vedúci príslušného služobného úradu požiadať písomne vedúceho Úradu pre štátnu službu. Existencia tejto vyhlášky môže výrazne urýchliť a zefektívniť obsadzovanie voľných pracovných miest, ktoré boli vytvorené uzneseniami vlády SR č. 702/2001 a 947/2002. 

Dodatočné požiadavky na prehodnotenie počtov pridelených pracovných miest

Začiatkom roku 2003 sa objavili dodatočné požiadavky na prehodnotenie počtov pridelených pracovných miest (napr. požiadavka Ministerstva výstavby a regionálneho rozvoja SR). 
Navýšenie počtu pracovných miest v roku 2003 možno podporiť výlučne pri zachovaní nasledovných podmienok:
1.	Musí ísť o pracovné miesta v oblasti riadenia štrukturálnych fondov,
2.	Navýšenie počtu pracovných miest musí byť konzultované a odsúhlasené Ministerstvom financií SR,
3.	Príslušný rezort musí preukázať, že sa tento problém snažil riešiť v rámci svojich vnútorných personálnych zdrojov. 

V uznesení vlády SR č. 947/2002 bola ministrom a vedúcim ústredných orgánov štátnej správy uložená úloha vypracovať a predložiť na rokovanie vlády SR vnútorný audit svojho úradu z hľadiska ich pripravenosti na vstup do EÚ. Vláda SR dňa 26.2.2003 rozhodla, že vypracované audity prerokuje Ministerská rada vlády SR pre európsku integráciu. 

C. Situácia v oblasti riadenia predvstupovej pomoci

I. 	Phare

Programovanie Národného programu Phare 2003, vrátane programov cezhraničnej spolupráce  a projektov ekonomickej a sociálnej kohézie je posledným pred vstupom SR do EÚ. Projekty  naprogramované v rámci finančného memoranda 2003 budú realizované v rokoch 2004 - 2006. Okrem toho bude novoprijatým krajinám EÚ poskytnutá pomoc prostredníctvom „Transition Facility“ (povstupový nástroj), ktorý sa nebude zásadne odlišovať od programu Phare a počíta sa s jeho spustením v roku 2004 pre projekty budovania inštitúcií a odstránenia nedostatkov v administratívnych štruktúrach, tak ako ich bude identifikovať Monitorovacia správa Európskej komisie o administratívnych kapacitách v SR (jeseň 2003). 

Od začiatku realizácie programu Phare od roku 1993 v Slovenskej republike pretrvávajú nedostatky zo strany príjemcov pomoci, a to hlavne v dôsledku nedostatočných odborných kapacít rezortov vyčlenených pre tento program a ich vysokej fluktuácie. 

Závažný problém predstavuje oneskorené kontrahovanie, ktoré je zapríčinené najmä nedodržaním termínov predkladania tendrovej dokumentácie (technických špecifikácii a zadávacích podmienok) príjemcami pomoci. Predloženie týchto dokumentov je pritom nevyhnutným predpokladom pre vyhlásenie výberového konania. Neskoré predloženie uvedených dokumentov spôsobuje odklad vypísania výberového konania, respektíve v prípade výskytu problému a zrušenia výberového konania, nie je z časových dôvodov možné verejnú súťaž opakovať. Finančné prostriedky musia byť v takýchto prípadoch vrátené Európskej komisii ako nenakontrahované. 

Závažnou skutočnosťou je, že z dôvodu oneskoreného predkladania tendrovej dokumentácie dochádza k skráteniu lehoty realizácie projektov, čo negatívne ovplyvňuje dosahovanie programových cieľov, resp. vedie k alikvotnému zníženiu rozpočtu projektu.  

V roku 2001 sa uvedeným problémom zaoberala vláda SR, ktorá svojim uznesením č. 1150/2001 zo dňa 6.12.2001 v bode B.4 uložila ministrom zabezpečiť prípravu  technických špecifikácií a zadaní projektov najneskôr do 6 mesiacov od podpisu finančného memoranda.

Toto uznesenie vlády je permanentne porušované neskorým predkladaním tendrových dokumentácií. K 31.32003 nebola predložená tendrová dokumentácia za projekty finančných memoránd 2001, ktorých záväzný termín predloženia bol podľa uznesenia vlády SR 10.7.2002. Za tento stav zodpovedajú: Ministerstvo výstavby a regionálneho rozvoja SR, Ministerstvo hospodárstva SR, Ministerstvo školstva SR a Ministerstvo spravodlivosti SR.

Za prípravu dokumentov pre vyhlásenie výberového konania je zodpovedný príjemca pomoci reprezentovaný príslušným sektorovým koordinátorom. Za kontrolu a dohľad nad prípravou  technických špecifikácii a zadávacích podmienok však v konečnom dôsledku zodpovedajú príslušní ministri a vedúci ústredných orgánov štátnej správy.

Pravidelný monitoring kontrahovania prostriedkov Phare začal v septembri (mesačne a neskôr každé dva týždne) na úrovni národného koordinátora zahraničnej pomoci, podpredsedu vlády SR pre európsku integráciu, resp. jeho výkonných útvarov na Úrade vlády SR. 

Výsledkom kontrahovania finančných memoránd 2000 ako priemer za implementačné agentúry Centrálna finančná a kontraktačná jednotka (CFCU), Národná agentúra pre rozvoj malého a stredného podnikania (NADSME) a Agentúra na podporu občianskych aktivít (NPOA) je 94,9%.  Čiastka 1,1 mil. EUR predstavuje čistú stratu nenakontrahovaných prostriedkov a zvyšok tvoria úspory vyplývajúce z pravidiel pre výber zhotoviteľa. Je však potrebné pripomenúť, že až 70% prostriedkov bola nakontrahovaných v priebehu posledného štvrťroku 2002, pričom v procese programovania boli jasne určené začiatky implementácie na 3. štvrťrok 2001. Posun začiatku realizácie projektov predstavoval v niektorých prípadoch viac ako 12 mesiacov. 

Situácia v kontrahovaní prostriedkov finančných memoránd 2001 sa javí rovnako neuspokojivá. Je nevyhnutné pripomenúť, že konečný termín kontrahovania týchto prostriedkov je stanovený na 30.11.2003. Uplynulo už 70% času určeného na prípravu tendrovej dokumentácie, pričom sa podarilo nakontrahovať len 14,1% prostriedkov. Projekty implementujú CFCU na Ministerstvo financií SR (úroveň kontrahovania 50%) a RDSA na Ministerstve výstavby a regionálneho rozvoja SR (úroveň kontrahovania 1%).  

Národný koordinátor zahraničnej pomoci v tejto súvislosti upozorňuje na niekoľko vysoko rizikových projektov v rámci finančných memoránd 2001. Ide o projekty v zodpovednosti:

•	Ministerstva hospodárstva SR (SR0104.01 - Podpora systému dohľadu nad trhom pri ochrane spotrebiteľa a zdravia) – finančná alokácia 1 mil. EUR, 

•	Ministerstva výstavby a regionálneho rozvoja SR (projekty ekonomickej a sociálnej súdržnosti a cezhraničnej spolupráce) -  finančná alokácia v reálnom ohrození 12 mil. EUR .

Vysoko rizikové prostriedky v objeme 13 mil. EUR predstavujú 27% z celkovej alokácie 48,2 mil. EUR v rámci finančných memoránd 2001.
 
Tento stav treba považovať za nepriaznivý signál smerom k Európskej komisii o schopnosti slovenskej administratívy zvládnuť úlohy spojené s čerpaním európskych fondov. V tejto súvislosti uložil národný koordinátor zahraničnej pomoci ministrov uvedených rezortov predložiť tendrovú dokumentáciu do 30.4.2003 alebo identifikovať a predložiť alternatívne projekty na realokáciu. Proces realokácie je však časovo náročný a podlieha ešte komplikovanejším procedúram schvaľovania.  

Finančné memorandá 2002 podpísané 10.1.2003 a uznesenie vlády SR č.6/2003 z 8.1.2003 ukladá príslušným ministrom predložiť tendrovú dokumentáciu najneskôr do 6 mesiacov od podpisu finančného memoranda, t.j. do 10.7. 2003.    

Prehľad kontrahovania a čerpania finančných prostriedkov programu Phare k 31.3. 2003 
Dátum	FM	Alokované
v EUR	Kontrahované	Vyplatené	
			EUR	%	EUR	%	
31.3.2003	1999	85 900 00	74 176 551	86,4	69 400 170	80,8	
	2000*	45 172 000	42 878 168	94,9	18 243 331	40,4	
	2001**	48 200 000	6 807 444	14,1	1 861 870	3,9	
	2002***	69 100 000	38 292	0,05	0	0	
* vyplácanie prostriedkov prebieha do 31.12.2002
** kontrahovanie prostriedkov prebieha do 30.11.2003 a vyplácanie do 30.11.2004
*** kontrahovanie prostriedkov prebieha do 30.11.2004 a vyplácanie do 30.11.2005

Zodpovednosť za prípravu projektov (programovanie) nesú jednotlivé rezorty prostredníctvom svojich sektorových koordinátorov, ktorí majú priamo zodpovedať ministrom, resp. vedúcim ústredných orgánov štátnej správy. Najčastejšie sa vyskytujúcimi nedostatkami v programovaní Phare sú opomínanie rizík a podmienok projektu, nevhodné indikátory dosahovania cieľov, nepresná a nejednoznačná definícia cieľov, nedostatočná koordinácia programovania a implementácie zo strany prijímateľov predvstupovej pomoci. 

Útvar národného koordinátora zahraničnej pomoci síce zabezpečil v roku 2000, 2001 a 2002 školenia v programovaní a monitorovaní realizácie projektov pre zástupcov všetkých rezortov, v ktorých sa realizuje program Phare. Neobsadené pozície a fluktuácia pracovníkov však neumožňuje rezortom plné a efektívne využitie získaných poznatkov. Národný koordinátor zahraničnej pomoci nemá kapacity, ktoré by mu umožňovali tieto školenia opakovať pre stále sa meniacich pracovníkov jednotlivých ministerstiev.

Ďalšími problémami sú slabá koordinácia medzi jednotlivými inštitúciami rezortu, tvorba projektov systémom zdola nahor mladšími pracovníkmi bez dostatočného zapojenia riadiacej zložky, t.j. sektorových koordinátorov zahraničnej pomoci, starších programových pracovníkov a vyššieho manažmentu rezortu. 

II.  	ISPA 

Predvstupový program ISPA je od roku 2000 koordinovaný národným koordinátorom ISPA (NIC), prípravu projektov (programovanie) zabezpečuje Ministerstvo životného prostredia SR a Ministerstvo dopravy, pôšt a telekomunikácii SR.  

Jednotlivé projekty sa realizujú prostredníctvom 3 implementačných agentúr, ku ktorým menoval splnomocnenec pre Národný fond sektorového splnomocnenca pre program ISPA (SAO):

-	Implementačná agentúra environmentálnych investičných projektov Ministerstva životného prostredia (ďalej len „IA EIP“),
-	Implementačná agentúra Železnice Slovenskej republiky (ďalej len „IA ŽSR),
-	Implementačná agentúra Slovenská správa ciest (ďalej len „IA SSC“).
Implementácia opatrení ISPA

V kandidátskych krajinách je všeobecne konštatovaná nízka úroveň kontraktácie prostriedkov vyčlenených pre projekty ISPA 2000 a 2001. Vo všeobecnosti pre projekty z oblasti dopravy a životného prostredia je vo vzťahu k efektivite čerpania prostriedkov ISPA  nutné uviesť, že:

•	pri mnohých projektoch bol prijatý nereálny finančný plán čerpania prostriedkov;

•	existuje nesúlad v prípade verejného obstarávania hlavných prác na projektoch s verejným obstarávaním nezávislého dozoru na práce, čo spôsobuje, že hlavné práce začnú bez kontroly nezávislým dozorom;

•	zadanie na odbornú pomoc pre prípravu projektov nezahŕňa aj prípravu tendrovej dokumentácie čo spôsobuje časový sklz v implementácii projektov;

•	nedostatok adekvátnych administratívnych kapacít v rámci jednotlivých implementačných agentúr z hľadiska kvantity a kvality;

•	nenáležité uplatňovanie pravidiel finančného manažmentu jednotlivými implementačnými agentúrami .

EK disponuje možnosťou zrušiť záväzok spolufinancovať opatrenia ISPA zo strany EK v prípade, ak nepríde k začatiu hlavných prác do 2 rokov od podpisu finančného memoranda (článok 8 (2) Nariadenia ES o ISPA č. 1267/99). Európska komisia už oficiálne potvrdila predĺženie lehoty na začatie prác pre projekty Pravobrežná čistiareň odpadových vôd v Trenčíne, Rozšírenie čistiarne odpadových vôd pre mestskú aglomeráciu Nitra, Sústava odkanalizovania a čistenia odpadových vôd v Banskej Bystrici. Pre projekt Trenčín je ako referenčný dátum určený 5. december 2003, pre projekt Nitra 18. december 2003 a pre projekt Banská Bystrica 28. máj 2003. Predĺženie obdobia na začatie prác podľa EK nie je možné vnímať ako pravidlo, ktoré sa bude v budúcnosti uplatňovať pre všetky projekty en bloc, ale len ako výnimku. Európska komisia očakáva od Slovenskej republiky v budúcom roku výrazné zvýšenie kontraktácie prostriedkov alokovaných pre jednotlivé opatrenia ISPA. V prípade, že pri určitých projektoch nebude dodržaná spomínaná lehota EK pristúpi k nekompromisnému uplatňovaniu pravidla o zrušení záväzku spolufinancovať projekt.

Monitorovanie realizácie projektov z hľadiska postupu prác a čerpania fondov je preto nevyhnutné uskutočňovať pravidelne mesačne na úrovni národného koordinátora ISPA.

Doprava

V sektore doprava sa v rámci finančných memoránd 2000 – 2002 realizujú 4 investičné projekty s príspevkom ISPA v celkovej výške 170 889 200 EUR:

•	2000/SK/16/P/PT/001	Modernizácia železničnej trate Bratislava - Trnava v úseku Rača – Šenkvice,
•	2001SK/16/P/PT/003	Modernizácia železničnej trate Bratislava - Trnava v úseku Šenkvice – Cífer,
•	2002/SK/16/PT/005	Modernizácia železničnej trate Trnava – Nové Mesto nad Váhom v úseku Trnava – Piešťany,
•	2000/SK/16/P/PT/002	Výstavba diaľnice D 61 v úseku Viedenská cesta – Prístavný most v Bratislave.

V oblasti dopravy bol schválený aj 1 projekt odbornej pomoci pre prípravu 10 investičných dopravných projektov s príspevkom ISPA vo výške 1 650 000 EUR (celkové náklady projektu odbornej pomoci sú 2 200 000 EUR). 

Z alokácie ISPA pre sektor dopravy je financovaná aj odborná pomoc pre prípravu Národného fondu a implementačných agentúr na implementáciu EDIS vo výške 750 000 EUR.

Životné prostredie

V sektore životné prostredie sa v rámci finančných memoránd 2000 – 2002 realizuje 11 investičných projektov s celkovým príspevkom ISPA vo výške 104 747 756 EUR a 1 projekt odbornej pomoci na prípravu investičných projektov s príspevkom ISPA 953 820 EUR: 

•	2000/SK16/P/PE/001	Pravobrežná čistiareň odpadových vôd v Trenčíne,
•	2000/SK16/P/PE/002	Rozšírenie čistiarne odpadových vôd mestskej aglomerácie v Nitre,
•	2000/SK16/P/PE/003	Sústava odkanalizovania a čistenia odpadových vôd, Banská Bystrica,
•	2000/SK16/P/PE/004	Odkanalizovanie a čistenie odpadových vôd v meste Komárno,
•	2001/SK16/P/PE/005	Rekonštrukcia a rozšírenie čistiarne odpadových vôd vo Zvolene,
•	2001/SK16/P/PE/007	Odkanalizovanie a čistenie odpadových vôd v meste Martin a regióne Dolný Turiec,
•	2002/SK/16/P/PT/008	Zásobovanie pitnou vodou a odkanalizovanie Juhovýchodného Zemplína,
•	2002/SK/16/P/PT/009	Zlepšenie životného prostredia v oblasti Liptova,
•	2002/SK/16/P/PT/010	Považská Bystrica - čistiareň odpadových vôd a kanalizačný systém,
•	2002/SK/16/P/PT/011	Žilina – intenzifikácia čistiarne odpadových vôd a rozšírenie kanalizácie,
•	2002/SK/16/P/PT/012	Zabezpečenie zásobovania južnej časti okresu Veľký Krtíš pitnou vodou.

Z alokácie ISPA pre sektor životného prostredia je financovaná aj odborná pomoc pre prípravu Národného fondu a implementačných agentúr na implementáciu EDIS vo výške      50 000 EUR.

Z hľadiska uplatňovania 2 ročnej lehoty na začatie prác na projektoch od podpisu finančného memoranda sa projekt Banská Bystrica blíži k termínu vypršania uvedenej lehoty. Splnenie podmienok je dané vyhlásením verejnej súťaže na zhotoviteľa prác pre projekt. V súčasnosti je projektová dokumentácia v schvaľovacom procese Delegácie Európskej komisie. Po jej odsúhlasení môže následne byť vyhlásená verejná súťaž na zhotoviteľa prác.

V priebehu apríla 2003 sa predpokladá vypísanie verejných súťaží na dodávku prác pre projekty Banská Bystrica a Komárno. 

Vypísanie verejnej súťaže na projekty Martin, Zvolen a Nitra je nevyhnutné do konca roka 2003.

V rámci predvstupového nástroja ISPA bolo za programovacie obdobie  2000 – 2003 alokovaných 508 004 789 € z čoho je ISPA grant 279 694 076 €. Vyplatených bolo              14 020 274  €, čo predstavuje 28,5 % z celkového objemu finančných prostriedkov.          

K uvedeným hodnotám je nutné uviesť, že všetky projekty ISPA  musia byť v súlade s legislatívou v oblasti verejného obstarávania a procedúr vypracovania a  schvaľovania tendrovej dokumentácie, ktoré sú pre veľké infraštruktúrne projekty veľmi náročné na čas a prípravu. Investičné aktivity sa realizujú len na projekte „Rača – Šenkvice“ a v súčasnom období by sa mali začať aj investičné aktivity na projektoch „Diaľnica D61“ a „Trenčín“. Ostatné projekty sú vo fáze prípravy tendrovej dokumentácie, prípadne v procese výberu zhotoviteľa (pre práce, služby a nezávislý dozor).

Pre projekty odbornej pomoci je situácia analogická s projektmi budovania inštitúcií Phare, keďže ich implementácia je závislá od kvality a kvantity administratívnych kapacít uvedených rezortov. V tejto súvislosti je potrebné si uvedomiť, že termíny a mechanizmus vyplácania prostriedkov je odlišný od systému v programe Phare.

V oblasti životného prostredia sú identifikované nasledovné problémové oblasti:
1.	Príprava prvých projektov ISPA prebiehala v nejasnom legislatívnom rámci, ktorý neumožňoval zodpovedať niektoré otázky týkajúce sa konečného prijímateľa pomoci, stavu projektovej dokumentácie, štruktúry systému verejného obstarávania, obsahu zmlúv pre odbornú pomoc v rámci investičných finančných memoránd.
2.	„Pokyny pre hospodárenie s finančnými prostriedkami pri realizácii programu ISPA v Slovenskej republike“, upravujúce finančné riadenie programu ISPA, boli prijaté uznesením vlády SR č.1113/2001 až 28.11.2001.
3.	Koneční prijímatelia v niektorých prípadoch nemajú skúsenosti s riadením projektov podľa špecifických procedúr predvstupových fondov 
4.	V rámci súčasného riadenia predvstupových fondov má Delegácia EK právo schvaľovať všetky dôležité kroky počas verejného obstarávania a uzatvárania zmlúv, pričom napr. schválenie tendrovej dokumentácie na stavebné práce trvá v priemere 6 mesiacov.
5.	Z technickej stránky projekty neobsahujú projektovú dokumentáciu na úrovni vyžadovanej typom zmluvy zvoleným v čase prípravy projektu a táto sa potom musí prepracovávať, čo je časovo náročné.
6.	Zmena štruktúry právnych vzťahov medzi hlavnými aktérmi implementácie  programu ISPA na základe odporúčania Delegácie Európskej komisie v období november 2002 - marec 2003.
7.	Transformácia podnikov vodární a kanalizácií.
8.	Nedostatočné personálne a finančné zabezpečenie implementačných agentúr a ostatných zúčastnených v procese implementácie, častá fluktuácia pracovníkov.   

Na základe odstránenia uvedených problémov sa v procese implementácie ISPA bude klásť zvýšený dôraz na:

-	zvýšenú kvalitu vypracovania tendrovej dokumentácie externou odbornou pomocou
-	zvýšenie pripravenosti konečného príjemcu pomoci (v prípade projektov životného prostredia sú to regionálne vodárenské spoločnosti, ktoré budú prijímateľmi odbornej pomoci financovanej z finančného memoranda ISPA Odborná pomoc pre regionálne vodárenské spoločnosti, ktorá bude zameraná na prípravu uvedených spoločností na prípravu a realizáciu projektov ISPA a následne aj Kohézneho fondu ), 
-	v rámci prípravy tendrovej dokumentácie boli vypracované jednotné vzory pre jednotlivé druhy tendrovej dokumentácie (pre služby, odborný dozor a práce), ktorých používanie by malo zabezpečiť jednotnosť a jednoznačnosť tendrových dokumentácií a následne tak urýchliť proces ich schvaľovania Delegáciou EK 
-	zavedenie pravidelnej mesačnej kontroly stavu implementácie projektov ISPA

Vzhľadom k uvedenému stavu projektov ISPA sú najpálčivejším problémom fluktuácia, odbornosť a relevantné skúsenosti pracovníkov programovacích ako aj implementačných jednotiek príslušných ministerstiev, ktoré sú jednoznačne určované ich ohodnotením a motiváciou. Uvedené jednotky zodpovedné za zrealizovanie toku investícií do Slovenskej republiky potrebujú odborne zdatný, skúsený a hlavne stabilizovaný personál na vykonávanie úloh spojených s realizáciou predvstupovej pomoci ako aj zdrojov zo štrukturálnych fondov a Kohézneho fondu po vstupe SR do EÚ (štruktúry predvstupovej pomoci v rámci programu ISPA budú priamo zapojené do systému čerpania financií zo štrukurálnych operácií po vstupe SR do EÚ).

III.	SAPARD

Program SAPARD pre SR schválila Európska komisia dňa 24.10.2000 rozhodnutím č. C(2000)3327. Predvstupový program SAPARD riadi Agentúra SAPARD.

Finančná podpora je poskytovaná v rámci  9 opatrení :  
č. 1	– Investície do poľnohospodárskych podnikov (ovce, hydina, ovocie a zelenina)
č. 2	– Zlepšenie spracovania a predajnosti poľnohospodárskych a rybích  výrobkov (priemysel spracovania mlieka a mliečnych výrobkov, mäsa, hydiny, ovocia a zeleniny a hotových  jedál , rýb a rybích výrobkov) 
č. 3	– Podpora zakladania odbytových organizácií výrobcov
č.4a	– Diverzifikačné činnosti vo vidieckom priestore pre neinfraštruktúrne investície
č.4b	– Diverzifikačné činnosti - infraštruktúrne investície neprinášajúce  podstatnejšie výnosy
č. 5	– Lesné hospodárstvo
č. 6	– Poľnohospodárske postupy smerujúce k ochrane životného prostredia a krajiny
č. 7 	– Pozemkové úpravy 
č. 8	– Rozvoj ľudských zdrojov 
č. 9	– Technická pomoc.

Európska komisia  akreditovala dňa 15.4.2002 opatrenia 1, 2, 4a, 5, 7. 

Podpísanie viacročnej finančnej dohody medzi  Európskym spoločenstvom a  Slovenskou republikou  na roky 2000 - 2006 stanovilo finančný, technický, právny a administratívny rámec, podľa ktorého je realizovaný program rozvoja poľnohospodárstva a vidieka v Slovenskej republike. Podpísanie  príslušných  ročných finančných dohôd určuje   základné  finančné rámce  pre podporu. 

Ročné finančné dohody pre rok 2000 (podpísaná  26.3.2001) a pre rok 2001 (podpísaná 11.9.2002) zabezpečili pre SR alokáciu vo výške  18,6 mil. EUR a 18,98 mil. EUR. Pred podpisom je ročná finančná dohoda  pre rok 2002, ktorá vyčlení pre SR príspevok 19,5 mil. EUR. Celková alokácia za roky 2000 – 2002 tak pre SR dosiahne výšku 57,08 mil. EUR.

Vzhľadom na nízku úroveň kontrahovania a čerpania finančných prostriedkov z programu SAPARD v rámci jednotlivých kandidátskych krajín pristúpila Európska komisia k  prehodnoteniu  konečných termínov čerpania finančných prostriedkov z programu SAPARD. Na základe Nariadenia  (EC) č. 188/2003 z 29.1.2003 musia byť finančné prostriedky z Ročnej finančnej dohody 2000 vyčerpané do konca roku 2004, z Ročnej finančnej dohody 2001 do konca roku 2005, z Ročnej finančnej dohody 2002 a Ročnej finančnej dohody 2003 do konca roku 2006. 

Po udelení akreditácie a vyhlásenia výzvy na predkladanie projektov Agentúrou SAPARD bolo schválených 81 projektov v celkovej výške 872 960 tis. SK ( 20 858 tis. EUR), z čoho verejné finančné prostriedky z programu SAPARD sú 436 480 tis. SK ( 10 429 tis. EUR), čo je 23 % z disponibilných verejných zdrojov programu Ročnej finančnej dohody 2000 a 2001). Priemerná výška schváleného projektu predstavuje 10 777 tis. Sk (254 tis. EUR). 

Menšie množstvo  predložených , schválených    a   realizovaných  projektov  z  programu  SAPARD  je  dôsledkom viacerých ekonomických, legislatívnych, organizačných,  personálnych,  metodických  a  ďalších  faktorov z rokov 2001 a 2002,  najmä:

•	Nedostatok vlastných  zdrojov žiadateľov na prvotné financovanie  projektov a  ťažký  prístup poľnohospodárskych a potravinárskych subjektov k úverom a problémy  potencionálnych žiadateľov zohnať investičný kapitál. Uvedená skutočnosť je u mnohých   životaschopných žiadateľov  ešte  viac prehĺbená v  roku  2003 zhoršením  ich  ekonomickej situácie v dôsledku zvýšenia cien energie a nadväzujúcich nákladov.  
•	Obmedzené geografické alokácie na začiatku implementácie programu odradili mnohých záujemcov (zmenené od júla 2002).
•	Implementované boli len 4 z 9-tich opatrení programu SAPARD (od 1.7.2003 predpokladáme plnú implementáciu programu, vrátane zmien a rozšírenia). Vplyv na počet projektov a objem finančných prostriedkov mal hlavne nedostatok vlastných  zdrojov na prvotné prefinancovanie projektov zo strany žiadateľa u neziskového akreditovaného  opatrenia  č.7.
•	V roku 2002  využívali  podnikatelia skôr možnosti dotačnej podpory v rámci  podporného systému rezortu za menej zložitých podmienok ako v rámci programu SAPARD (mäkšie kritériá v dotačnom výnose na r. 2002 a jeho prekrývanie sa s programom SAPARD - pozitívna zmena v dotačnom výnose na rok 2003).
•	Neskúsenosť žiadateľov a náročnejšie požiadavky na spracovanie žiadosti o podporu z programu SAPARD (Agentúra SAPARD priebežne zjednodušovala svoju metodiku a  interné pracovné postupy - koncom roka 2002 výrazne zjednodušené, čo urýchlilo posudzovanie projektov. Približne 30 dní trvá od podania projektu po podpísanie zmluvy so žiadateľom a 35 dní od žiadosti o platbu po vyplatenie finančných prostriedkov).
•	Závažné nedostatky v spracovaní predkladaných projektov zo strany žiadateľov v dôsledku ich neskúsenosti (slabá úroveň podnikateľských zámerov, nedostatočne a nekompletne  vypracované projekty, nedostatky v spracovaní finančného plánu). 
•	Nedostatočné oboznamovanie podnikateľov s programom SAPARD zo strany  Slovenskej poľnohospodárskej a potravinárskej komory, malá aktivita a  angažovanosť za program v rámci prevažnej časti  profesijných  zväzov a  združení v  rokoch 2000, 2001 (zlepšenie zaznamenané až po akreditácii  AS).
•	 Nedostatočná úroveň poradenskej činnosti v SR, neskúsenosť poradcov  s predkladaním projektov podobného typu. Agentúra SAPARD pravidelne školí  poradcov . Ich zoznam je zverejnený na internetovej stránke agentúry.
•	Nedostatok  pracovníkov Ministerstva pôdohospodárstva SR v riadiacom orgáne a Agentúry SAPARD v rokoch 2001 a 2002. Ministerstvo začalo s organizačnými zmenami koncom roku 2002.	

V záujme zvýšenia čerpania finančných prostriedkov programu SAPARD sa od doby implementácie programu (15.4.2002) prijalo a realizovalo množstvo opatrení, efekt ktorých sa začal prejavovať od februára 2003 a  bude mať v priebehu roka 2003 výrazne akceleračný charakter. Realizovali sa opatrenia na zjednodušenie procedúr, na upresňovanie metodických pokynov, uskutočňovali sa školenia s poradcami a  podnikateľskou verejnosťou v rámci celého Slovenska, pravidelne sa zvyšuje informovanosť podnikateľskej verejnosti. 

Ministerstvo pôdohospodárstva SR v spolupráci s Európskou komisiou a Agentúrou Sapard z hľadiska zefektívnenia čerpania finančných prostriedkov zabezpečí:

•	Zintenzívnenie propagácie programu  prostredníctvom masmédií, školení a seminárov pre cieľové skupiny žiadateľov  a činnosť Regionálnych odborov Ministerstva pôdohospodárstva SR.
•	V rámci pripravovaného zákona  o pôdohospodárstve a pôdohospodárskej platobnej agentúre dorieši možnosť začlenenia časti pracovníkov Riadiaceho orgánu Ministerstva pôdohospodárstva SR do organizačnej  štruktúry Agentúry SAPARD, resp. do plnenia úloh  (s cieľom  zacvičiť ich  v predvstupovom období na systém registrácie, predbežnej a  následnej kontroly, ktorý bude platiť po vstupe do EÚ pre financovanie z garančnej a usmerňovacej sekcie Európskeho poľnohospodárskeho záručného a usmerňovacieho fondu - EAGGF). 
•	Finančne dorieši s Ministerstvom financií SR v rámci rozpočtu 2003 a na rok 2004 možnosť zálohového predfinancovania neziskových  opatrení  č.7,  8 a 9 , kde je žiadateľom Ministerstvo pôdohospodárstva SR.
•	Do 30.6.2003 dosiahne zo strany Európskej komisie potvrdenie národnej akreditácie na všetky opatrenia. Národná akreditácia na opatrenia č. 3, 4b, 6, 8 a 9 bola udelená Národným fondom 25.3.2003, akreditačná previerka audítorov z Európskej komisie sa uskutoční 23.4. - 30.4.2003). Agentúra SAPARD vypracovala návrh metodických pokynov pre žiadateľov v opatreniach 3, 4b, 6, 8 a 9, ktoré budú vystavené na internetových stránkach Ministerstva pôdohospodárstva SR a Agentúry SAPARD v apríli 2003. V Roľníckych novinách bude v apríli 2003 uverejnená výzva na predkladanie projektov v opatreniach č. 4b a 6. Metodické pokyny pre opatrenie 4b budú v spolupráci so ZMOS-om uverejnené aj v Obecných novinách. 
•	Rozšíri opatrenie č.o podporovateľné investície v sektore hovädzieho dobytka a ošípaných, pripraví niektoré zmeny u akreditovaných opatrení. Dňa 26.3.2003 predložil riadiaci orgán programu SAPARD na Európsku komisiu návrh zmien v Pláne rozvoja poľnohospodárstva a vidieka SR. Zmeny budú musieť byť schválené Monitorovacím výborom pre program SAPARD v máji 2003 a STAR výborom Európskej komisie v júni 2003. Agentúra SAPARD začala s modifikáciou svojich pracovných postupov tak, aby mohli byť zmeny implementované ihneď po ich schválení. Po ich implementácii sa výrazne zvýši čerpanie opatrenia č.1 programu  (očakáva sa cca.150 projektov).
•	Ministerstvo pôdohospodárstva SR realizuje verejnú súťaž pre doposiaľ nerealizované opatrenie č. 7 - Pozemkové úpravy, kde je pripravených cca. 60 projektov v celkovom objeme asi 220 mil. SK. V druhom polroku 2003 pribudne ďalších 70 projektov pozemkových úprav. 
•	Agentúra SAPARD  plánuje v nadväznosti na výsledky auditu Európskej komisie vyhlásiť 7. kolo na predkladanie projektov na všetky opatrenia s uzávierkou k  30.6.2003. V  nadväznosti na disponibilné finančné  zdroje  bude vyhlasovať v dvojmesačných intervaloch na konkrétne opatrenia ďalšie kolá až do 28.2.2004.        

D. Návrh opatrení na zefektívnenie využívania predvstupovej pomoci EÚ

Hlavným nástrojom pre riadenie predvstupových fondov je projektový cyklus, ktorý má 6 základných fáz:

•	Programovanie
•	Identifikácia
•	Hodnotenie
•	Financovanie
•	Implementácia a kontrahovanie 
•	Vyhodnotenie

Primárnym predpokladom efektívneho využívania predvstupovej pomoci je zvládnutie techniky riadenia projektového cyklu na všetkých úrovniach manažmentu programov/ projektov.
 
Nedostatky identifikované u jednotlivých predvstupových programoch sú nasledovného charakteru:

Projekty a kvalita ich realizácie je priamo závislá na kvalite programovania, ktorá je zatiaľ v podmienkach SR kapacitne poddimenzovaná a finančne nedocenená. V jednotlivých rezortoch chýbajú kvalifikované administratívne kapacity, ktoré zabezpečia okrem programovacieho procesu aj implementáciu, monitorovanie a efektívne využitie výsledkov projektov. 

Vysoká fluktuáciu kvalifikovaných zamestnancov je spôsobená nedostatočným ohodnotením pracovnej sily na úrovni programovania, realizácie, monitorovania a hodnotenia predvstupovej pomoci.   

Problémy podobného charakteru riešili aj v krajinách Vyšehradskej štvorky, kde vládnym uznesením schválili zvýšenie platov pre štátnych úradníkov útvarov predvstupovej pomoci. Napríklad v Maďarsku sa platy zdvojnásobili a v Českej republike v januári 2003 zvýšili rozpočet pre posilnenie platov štátnych zamestnancov o 270 mil. Kč a na ďalšie vzdelávanie pracovníkov riadiacich a platobných orgánov pre štrukturálne fondy vyčlenila česká vláda 50 mil. Kč na rok 2003. 

Na základe vyššie uvedeného je žiadúce uplatniť nasledovné systémové opatrenie:

-	stabilizácia pracovníkov (zabránenie fluktuácii vyškolených odborníkov)

Na ministerstvách i výkonných zložkách národného koordinátora zahraničnej pomoci nezodpovedá rozsah práce počtu systematizovaných pracovných miest. Mnohé z týchto miest sú navyše dlhodobo neobsadené. Motivácia a ohodnotenie pracovných síl je na veľmi nízkej úrovni, čo spôsobuje fluktuáciu zamestnancov, za ktorých sa len ťažko hľadá adekvátna náhrada. 

Ak sú rezorty kritizované za vysokú fluktuáciu vyškolených odborníkov, je to výsledok nízkeho ohodnotenia. Výnimku tvorí len Centrálna finančná a kontraktačná jednotka (CFCU). V tejto implementačnej agentúre boli v rokoch 1998 až 2003 stabilizované odborné kapacity v dôsledku nadštandardnej finančnej motivácie pracovníkov. 

Je potrebné zdôrazniť, že len stabilizovaní pracovníci s adekvátnymi odbornými skúsenosťami vytvoria predpoklad pre využívanie štrukturálnych fondov po vstupe SR do EÚ. 

V súčasnosti Ministerstvo financií SR pripravuje opatrenie na zlepšenie podmienok pre pracovníkov rezortov, ktorí sa priamo podieľajú na riadení, respektíve realizácii predvstupovej pomoci. 

E. Horizontálne záležitosti – EDIS

V súčasnosti prebieha implementácia programov ISPA a Phare v súlade s pravidlami systému decentralizovanej implementácie (Decentralised Implementation System-DIS), ktorý je charakteristický tým, že uskutočnenie jednotlivých krokov implementácie je podmienené súhlasom Európskej komisie, tzv. “ex-ante approval“. 

Koordinačná smernica ES 1266/99 umožňuje, aby sa Európska komisia v budúcnosti vzdala ex-ante súhlasu pre výber projektov a ich kontrahovanie v prospech nových členských krajín. Tento nový režim implementácie sa nazýva rozšírený decentralizovaný implementačný systém (Extended Decentralised Implementation System-EDIS). 

Pre zavedenie EDIS v SR bol na Ministerstve financií SR vytvorený Riadiaci výbor zložený zo zainteresovaných inštitúcií. Ministerstvo financií SR pripravilo Akčný plán pre realizáciu EDIS vo Phare a ISPA, ktorý identifikuje kroky a ich harmonogram vo vzťahu k príprave na EDIS v SR. 

Vláda SR v tejto súvislosti schválila uznesením č. 146/2003 zo dňa 26.2.2003 Správu o zavádzaní Rozšíreného decentralizovaného systému (EDIS) pre nástroje prevstupovej pomoci ISPA a Phare a uložila ministrom príslušných rezortov odstrániť existujúce nedostatky.

Získanie akreditácie pre EDIS znamená, že Európska bude uplatňovať len kontrolu „ex-post“.

V prípade, že SR nesplní minimálne kritériá a podmienky stanovené Európskou komisiou na zavedenie EDIS, akreditáciu nebude SR Európskou komisiou udelená. Čerpanie fondov predvstupovej pomoci Phare a ISPA bude v takomto prípade zablokované. Neudelenie akreditácie bude mať výrazne negatívny dopad na transformáciu predvstupového nástroja ISPA na Kohézny fond a využitie akreditovaných implementačných agentúr pre implementáciu štrukturálnych fondov. V praxi by to znamenalo pozastavenie všetkých platieb zo strany Európskej komisie, ktoré sa budú realizovať v rámci ISPA/ Kohézneho fondu a Phare, až do dosiahnutia požadovanej kvalitatívnej úrovne príslušných implementačných štruktúr. Dôležitosť implementácie EDIS je daná aj faktom, že po akreditácii implementačných štruktúr zodpovedných za realizáciu predvstupových nástrojov by mala nastať akcelerácia kontrahovania podpísaných finančných memoránd vzhľadom na jednoznačnosť postupov určených pri zavádzaní EDIS  v oblasti účtovníctva, platieb, kontroly a riadenia. Z tohto dôvodu je potrebné zo strany príslušných členov vlády venovať plneniu úloh v súvislosti s implementáciou EDIS mimoriadnu pozornosť. V súčasnosti prebieha etapa odstraňovania nedostatkov v rámci prípravy na EDIS, pričom o stave pripravenosti je vláda SR informovaná v súlade s uznesením č. 146/2003 zo dňa 26.2.2003. 

Už dnes je však zrejmé, že uznesením vlády  pôvodne stanovený časový plán nebude možné dodržať. Nedodržanie termínov má dva hlavné dôvody:

a)	príliš ambiciózne/ nerealistické stanovenie pôvodných termínov, ktoré nezohľadňovali rozsah a náročnosť nedostatkov, ktoré je potrebné odstrániť,
b)	nedostatočné administratívne kapacity, ktoré nie sú schopné riadiť narastajúci rozsah decentralizovaných úloh na adekvátnej kvalitatívnej úrovni. Štátna správa musí pri preberaní zodpovednosti za riadenie nových úloh zabezpečiť adekvátne technické a ľudské vybavenie, aby to zvládla. 

Hraničný termín na požiadanie o akreditáciu splnomocnencom pre Národný fond je Európskou komisiou stanovený na 1.10.2003.

F.	Finančná kontrola

Pre oblasti finančnej kontroly vstup SR do EÚ vyžaduje:
-	zdokonaliť a zaviesť spoľahlivý systém na zabezpečenie vnútornej finančnej kontroly a vybudovanie požadovanej inštitucionálnej štruktúry;
-	rozšíriť nezávislosť externej kontroly Najvyššieho kontrolného úradu;
-	posilniť kapacity pre riadenie predvstupových a štrukturálnych fondov.

K najdôležitejším legislatívnym krokom v oblasti prípravy na štrukturálne fondy patrila príprava novely zákona č.303/1995 Z. z. o rozpočtových pravidlách v znení neskorších predpisov, ktorú dňa 18.júna 2002 schválila NR SR v znení zákona č.427/2002Z.z. Novela doplňuje platný zákon o úpravu spôsobu používania prostriedkov poskytovaných SR po vstupe do EÚ, o premietnutie príslušných nariadení a rozhodnutí Rady EÚ vzťahujúce sa na túto oblasť ako aj na oblasť vlastných zdrojov Európskych spoločenstiev. Účinnosť novely zákona je od dňa nadobudnutia platnosti zmluvy o pristúpení SR k Európskym spoločenstvám a k EÚ.

Pôsobnosť Ministerstva financií SR

Zo záväzkov v rámci negociačnej kapitoly 21 – Regionálna politika a koordinácia štrukturálnych nástrojov vyplynula úloha pre Ministerstvo financií SR vypracovať postupy pre finančnú kontrolu štrukturálnych fondov. Tieto postupy musia byť pripravené v spolupráci s relevantnými ministerstvami zodpovednými za implementáciu štrukturálnych fondov v termíne do konca septembra 2003.

V zmysle uznesenia vlády SR č. 1030 z 18.9.2002 Ministerstvo financií SR v spolupráci s Ministerstvom výstavby a regionálneho rozvoja SR vypracováva manuál pre vykonanie fyzickej realizácie projektov financovaných zo štrukturálnych fondov (v termíne do konca júla 2003) a aktualizuje schválenú „Koncepciu systému finančného riadenia štrukturálnych fondov“ v súvislosti s aktuálnymi informáciami z Európskej komisie.

Pracovná skupina na vysokej úrovni (HLWG) dňa 6.3.2003 vyšpecifikovala úlohy, ktoré musia byť splnené v priebehu roka 2003:
1.	Príprava súhrnnej správy o výsledkoch finančnej kontroly a interného auditu pre 2002 a jej predloženie na rokovanie vlády SR vo forme prílohy k štátnemu záverečnému účtu SR za rok 2002
2.	Manuály pre finančný audit, systém auditu a auditu IT systému boli vypracované.
3.	Príprava návrhu finančných tokov (audit trail) pre jednotlivé druhy štrukturálnych fondov (ESF,ERDF,EAGGF+FIFG) a pre kohézny fond. 
4.	Zdokonalenie procedúr pre finančnú kontrolu štrukturálnych fondov a kohézneho fondu. 
5.	Aktualizácia koncepcie systému finančného riadenia kohézneho fondu a systému finančného riadenia štrukturálnych fondov. Termín: do konca septembra 2003.
6.	Doplnenie oddelení finančnej kontroly a interného auditu na relevantných ministerstvách.

Hlavným problémom v oblasti finančnej kontroly fondov EÚ je prevzatie zodpovednosti vedúcimi orgánov verejnej správy za vykonávanie predbežnej finančnej kontroly a naplnenia administratívnych kapacít (najmä v oblasti vnútorný audit).

Pôsobnosť Najvyššieho kontrolného úradu SR

Kontrolná pôsobnosť NKÚ SR vo vzťahu k prostriedkom Európskych spoločenstiev, ako aj k iným prostriedkom zo zahraničia poskytnutým na financovanie projektov na základe medzinárodných zmlúv, vyplýva z § 2 odsek 3 zákona NR SR č. 39/1993 Z. z. o NKÚ SR v platnom znení. V zmysle tohto zákona vyššie uvedené prostriedky NKÚ SR kontroluje bez akýchkoľvek obmedzení podobne ako rozpočtové prostriedky štátu. 

Nové úlohy a povinnosti NKÚ po vstupe SR do EÚ spočívajú vo vypracúvaní stanovísk k výsledkom kontroly riadiacich a kontrolných systémov a využívania prostriedkov týchto fondov. Tieto stanoviská bude NKÚ SR zabezpečovať napr. vydávaním certifikátov, vypracúvaním vyhlásení o ukončení pomoci z príslušného fondu, príp. iných dokumentov vyžadovaných od Slovenskej republiky ako členského štátu Európskej únie. 
Pre legislatívne zakotvenie tejto pôsobnosti NKÚ SR je potrebná novelizácia zákona NR SR č. 39/1993 Z. z. v znení neskorších predpisov. NKÚ SR už vypracoval konkrétny návrh tejto novelizácie a odovzdal príslušnému výboru Národnej rady Slovenskej republiky, aby bol prostredníctvom zákonodarnej iniciatívy poslancov daný na legislatívne konanie.

Ďalšie povinnosti a odporúčania pre NKÚ SR v súvislosti s vydávaním prehlásení o ukončení pomoci  zo štrukturálnych fondov a Kohézneho fondu, ktoré vyplývajú z uznesenia vlády SR č. 947  zo dňa 21.8.2002 a uznesení č. 1029 a 1030 zo dňa 18.9.2002 stanovujú:
-	vypracovať detailný vnútorný audit úradu, ktorého cieľom bude zefektívniť a prispôsobiť vnútornú organizačnú štruktúru úradu fungovaniu v podmienkach členstva v EÚ  a predložiť ho na rokovanie vlády;
-	upraviť riadiacu a organizačnú štruktúru úradu na základe vypracovaného auditu a pri vytváraní nových pracovných pozícií vyplývajúcich z organizačných zmien súvisiacich so vstupom do EÚ využívať vnútorné personálne zdroje úradu v priebehu roku 2003;
-	zabezpečiť výber a prijatie nových zamestnancov potrebných na implementáciu práva EÚ v súlade so špecifikovanými úlohami.

G. Monitorovanie a priebežné hodnotenie  

Dôležitú súčasť projektového cyklu programov predvstupovej pomoci predstavujú monitorovanie a priebežné hodnotenie.

Monitorovanie programov predvstupovej pomoci bolo decentralizované do zodpovednosti budúcich členských krajín Európskej únie v decembri roku 2000. Za týmto účelom sa zriadili bilaterálne monitorovacie štruktúry, ktoré reprezentuje:

-	Spoločný monitorovací výbor (Joint Monitoring Committtee – JMC);
-	Sektorové monitorovacie podvýbory pre program Phare (Sectoral monitoring Sub-committees – SMSC);
-	Monitorovací výbor ISPA (ISPA Monitoring Committee);
-	Monitorovací výbor pre program SAPARD;
-	Pracovná skupina na vysokej úrovni (High Level Working Group – HLWG).

Úlohou monitorovacích výborov a podvýborov je dohliadať na implementáciu jednotlivých projektov predvstupovej pomoci, sledovať a vyhodnocovať dosahovanie programových cieľov. Výbory a podvýbory prijímajú v prípade potreby návrhy na zlepšenie riadenia a zvýšenie efektívnosti implementácie projektov predvstupovej pomoci Phare, ISPA a SAPARD. Hlavnou úlohou Pracovnej skupiny na vysokej úrovni je sledovať postup pri zavádzaní rozšíreného decentralizovaného implementačného systému (EDIS) a prípravu Slovenska na využívanie štruktúrnych fondov.  

Základným nástrojom pre činnosť monitorovacích výborov a podvýborov sú pravidelné monitorovacie správy, ktoré na základe projektových správ od prijímateľov predvstupovej pomoci (ministerstiev) vypracúva a predkladá výkonný útvar národného koordinátora zahraničnej pomoci. 

V prípade monitorovania projektov predvstupovej pomoci Phare sa opakujú nedostatky, ktoré sú spôsobené nedostatočnými administratívnymi kapacitami jednotlivých programových implementačných jednotiek na príslušných ministerstvách a ostatných ústredných orgánoch štátnej správy. Nedostatočné administratívne kapacity, resp. ich vysoká fluktuácia sa prejavujú v oneskorenom predkladaní monitorovacích správ, ktoré sú často v nevyhovujúcej kvalite (neúplné a nekompletné údaje, nedostatočná analýza problémov, ktoré sa počas implementácie vyskytujú a podobne). 

Zavádzanie EDIS-u pre riadenie predvstupovej pomoci a štruktúrnych fondov prenáša (decentralizuje) na národnú úroveň budúcich členských krajín EÚ zodpovednosť aj za priebežné hodnotenie. Vybudovanie potrebných kapacít pre monitorovanie a priebežné hodnotenie fondov EÚ (vrátane predvstupových) vyžaduje aj kapitola 28 – Finančná kontrola. 

Priebežné hodnotenie, vykonávané pravidelne počas realizácie projektu, umožňuje zohľadniť jeho závery a odporúčania počas implementácie projektu.

Európska komisia odovzdá priebežné hodnotenie do zodpovednosti nastávajúcich členských krajín únie k 31. júlu 2003. Priebežné hodnotenie riadené Slovenskou republikou sa musí začať realizovať koncom roka 2003, resp. začiatkom roka 2004.  

Príprava na prevzatie priebežného hodnotenia zahŕňa výber a školenie nezávislých hodnotiteľov (evaluátorov) a zriadenie organizačnej štruktúry, ktorá bude priebežné hodnotenie koordinovať. 

Z vyššie uvedených skutočností vyplýva, že v rámci rozšírenej decentralizácie sa na národnú úroveň jednotlivých kandidátskych krajín prenášajú nové kompetencie a zodpovednosť, pre ktoré si musí každá krajina doplniť, resp. vybudovať adekvátne administratívne kapacity. 

Útvar národného koordinátora zahraničnej pomoci pre koordináciu riadenia predvstupových fondov v rokoch 2003 – 2006 potrebuje posilniť odborné kapacity o tri systematizované miesta:

-	hlavný radca pre sektor ekonomická a sociálna súdržnosť;
-	hlavný radca pre sektor životné prostredie, doprava a energetika;
-	hlavný radca pre program Interreg;

Celú otázku navýšenia počtu pracovníkov a zvýšenia ich ohodnotenia však zároveň treba riešiť komplexne vo všetkých implementačných jednotkách a agentúrach, ktoré majú na starosti riadenie predvstupovej pomoci, resp. prípravu Slovenska na využívanie štruktúrnych fondov Európskej únie.

Po okamžitom prijatí vyššie zmienených opatrení sa podarí výrazne zefektívniť riadenie predvstupovej pomoci a zlepšiť pripravenosť Slovenska na čerpanie štrukturálnych fondov a Kohézneho fondu v časovom horizonte do apríla 2004.